Document ID: /roh_data/filtered/fineweb-2-filterrobots_roh.jsonl.gz/38016

El veglia cuntinuar cun sia professiun ed avair avunda temp per sia famiglia, ha communitgà Daniel Fässler. El saja dentant sa legrà ch'el saja vegnì considerà per il post. En las retschas da la partida cristiandemocratica ha enfin uss sulettamain il cusseglier dals chantuns Peter Hegglin annunzià ambiziuns.
Glindesdi aveva Ruth Humbel er gia ditg ch'ella na stettia betg a disposiziun per la successiun da Doris Leuthard. Ella è en buna cumpagnia. Er Gerhard Pfister il president dalla partida cristiandemocratica svizra, il cusseglier dals chantuns grischun Stefan Engler ed il cusseglier naziunal grischun Martin Candinas avevan gia communitgà da betg candidar.
RR novitads 09:00